17.7.2014 Jurnalul Oficial al Uniunii Europene L 210/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 775/2014 AL COMISIEI din 16 iulie 2014 de modificare a Regulamentului (CE) nr. 1236/2005 al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1236/2005 al Consiliului din 27 iunie 2005 privind comerţul cu anumite bunuri susceptibile de a fi utilizate pentru a impune pedeapsa capitală, tortura şi alte pedepse sau tratamente cu cruzime, inumane sau degradante ('), în special articolul 12 alineatul (2), citit în coroborare cu articolul 3 din Regulamentul (UE) nr. 37/2014 al Parlamentului European și al Consiliului din 15 ianuarie 2014 de modificare a anumitor regulamente privind politica comercială comună în ceea ce priveşte procedurile de adoptare a anumitor măsuri (?), întrucât: (1) Regulamentul (CE) nr. 1236/2005 impune o interdicție cu privire la exportul de bunuri care nu au altă utilizare practică decât cea de a impune pedeapsa capitală, tortura sau alte pedepse sau tratamente cu cruzime, inumane sau degradante, precum și controale ale exportului anumitor bunuri care ar putea fi utilizate în aceste scopuri. Acesta respectă drepturile fundamentale şi principiile recunoscute de Carta drepturilor fundamentale a Uniunii Europene, în special respectul și protecția demnității umane, dreptul la viață și interzicerea torturii şi a pedepselor sau a tratamentelor inumane sau degradante. (2) Lista bunurilor care fac obiectul controalelor și al interzicerii a fost revizuită în urma consultării cu un grup de experți. (3) Este general acceptat argumentul conform căruia cătuşele obişnuite pot fi utilizate ca mijloace de constrângere în domeniul aplicării legii și că acestea fac parte din echipamentul obişnuit al autorităților de aplicare a legii. Ansam- blul de norme minime ale Organizației Națiunilor Unite pentru tratamentul deținuților interzice utilizarea lanţu- rilor şi a fiarelor ca mijloace de constrângere şi interzice, de asemenea, aplicarea cătuşelor și a altor mijloace de constrângere ca pedepse. Utilizarea altor mijloace de constrângere decât lanțurile și fiarele este permisă numai în anumite scopuri specifice, în special ca măsură de precauție în eventualitatea evadării unui deţinut pe parcursul unui transfer sau pentru a împiedica un deținut să se rănească sau să rănească alte persoane. (4) Utilizarea, în cadrul aplicării legii, a cătuşelor pentru degetul mare şi a cătuşelor pentru degete, precum și a instru- mentelor de imobilizare a gâtului nu este considerată admisibilă, iar utilizarea mijloacelor de imobilizare a picioa- relor în scopul aplicării legii nu este, în general, considerată admisibilă. Probabilitatea ca utilizarea cătușelor dințate pentru degetul mare și a celor pentru degete, a șuruburilor pentru zdrobit degetul mare şi a celor pentru zdrobit degetele, a barelor de imobilizare şi a instrumentelor cu greutăți pentru imobilizarea picioarelor să provoace o durere sau o suferință acută este mai mare decât în cazul utilizării altor tipuri de cătuşe pentru degetul mare sau pentru degete şi a altor tipuri de instrumente pentru imobilizarea picioarelor, din cauza caracteristicilor lor. (5)  Probabilitatea ca utilizarea unei combinații de mijloace de constrângere mecanice să provoace o durere sau o sufe- rință acută este mai mare în cazul în care, de exemplu, cătuşele pentru mâini și glezne sunt legate între ele la spate. Astfel de tehnici de constrângere implică adesea un risc de asfixiere, în special în cazul în care sunt utilizate instrurnente de imobilizare a gâtului. () JOL200, 30.7.2005, p. 1. () JOL18,21.1.2014,p.1.